Praksis 3. trinn 30 dager - Studieemner - Universitetet i Stavanger
Praksis 3. trinn 30 dager
Praksis tredje studieår gjennomføres i sammenheng med tilknyttende kunnskapsområder: Ledelse, samarbeid og utviklingsarbeid (LSU) og Språk, tekst og matematikk (STM)
Fokus i praksis 3. studieår:
Ledelse av barn og barnehage
Studentens arbeid i praksis skal vurderes ut fra kunnskaper, ferdigheter og generell kompetanse, samt læringsutbyttebeskrivelsene tilknyttet de aktuelle kunnskapsområdene på trinnet.
Etter å ha gjennomført praksis skal studenten ha tilegnet seg følgende læringsutbytter:
kunnskap om ledelse og veiledning av mennesker med ulik bakgrunn og ulike forutsetninger.
kunnskap om relevant forskning, metoder og verktøy som grunnlag for ledelses- og utviklingsarbeid
kunnskap om makt, medvirkning, mangfold og likeverd i demokratiske prosesser i barnehage
lede barnehagen som lærende organisasjon
legge til rette for et miljø som fremmer og ivaretar lek.
gi gode teoretiske begrunnelser på handlinger og planer på alle områder, både på individnivå, relasjonelt og på systemnivå
Være tydelig i kommunikasjonen med barn, personal og foreldre.
reflektere over egne og andres intensjoner og handlinger ved å bruke teori og etiske og verdimessige begrunnelser
kan reflektere over balansen mellom målstyrt pedagogisk ledelse og dialog med medarbeidere, og balansen mellom å ta hensyn til egne behov og være andreorientert.
har relasjonell forståelse og kompetanse og mestre kommunikasjon med barn, foresatte og personale
fremstår i stor grad som barnehagelærer og kunne reflektere rundt ulike sider ved profesjonsutøvelsen.
Vise en økt generell pedagogisk lederkompetanse i løpet av praksis
kan analysere og reflektere over egen og barnehagens praksis i arbeidet med videreutvikling av barnehagelærerrollen og med profesjonsetikk.
viser selvstendighet i å lede veilednings- og samarbeidsprosesser i et utviklingsarbeid.
ser at ulike syn på barn, verdier og holdninger, kan være en styrke og hjelp til å bli bevisst egne valg.
tar ansvar og viser handlekraft når uventede situasjoner oppstår.
viser klokskap og profesjonelt skjønn i det pedagogiske arbeidet
se helheten i organisasjonen og planlegge utfra dette
Gjennom praksis skal studenten få ferdigheter til selvstendig, og i samarbeid med andre, å kunne planlegge, begrunne, gjennomføre, dokumentere og evaluere pedagogisk arbeid. De skal kunne reflektere over egen og barnehagens praksis i arbeidet med videreutvikling av barnehagelærerrollen og med profesjonsetikk. Studenten skal kunne lede pedagogisk arbeid og ta beslutninger som fører til utvikling av barnehagens praksis. De skal utvikle en relasjonell forståelse og kompetanse og mestre kommunikasjon med barn, foresatte og personale.
Studenten skal utvikle kunnskap om ulike kommunikasjons - og samspillsmønster og hvilken betydning disse mønstrene kan ha for barns mulighet til medvirkning og læring. De skal få kunnskap om verdien leken og barns språklige miljø har for barns tilegnelse av både språk og matematikk.
Studenten skal kunne inspirere og støtte barn når de utforsker muntlige og skriftlige sjangere, matematiske og språklige problem, symbol og sammenhenger. De skal kunne reflektere over egen kommunikasjon og samspill med barn ut fra et yrkesetisk perspektiv.
Bestått praksis fra forrige studieår.
Praksis 1/1 30 dager Bestått - Ikke bestått
Praksis og alle møter i forbindelse med praksis er obligatorisk. For bestått praksis forutsettes minimum 80 % tilstedeværelse.
Det kan i tillegg forekomme oppgaver og undervisningsaktivitet knyttet til praksis som er omtalt under kunnskapsområdene.
Inger Marie Øglænd , Karin Berner
Praksis i barnehagen. Det skal gjennomføres praksisoppgave og lederaktiviteter i løpet av praksisperioden.